Venerdì trenta de setenbre: erbe nostræ, asâdoei, poêxie e tanto zeneize!
Seguo che vedde tante lanpade, tutte diverse, pe asâdâ o ciongio l’é davei coiozo. Òua i inpianti de l’ægoa no son ciù de ciongio, ma finn-a a no goæi tenpo fa o l’ean e pe riparali gh’ea di meistri da ciongio che, con quelle lanpade e con quelli asâdoéi (= saldatori) ch’emmo visto in trsmiscion, favan di miâcoi (=miracoli). Bello vedde e nostre piante e sentî dî che o castagno o l’é comme o pòrco: no se caccia via ninte! Bello sentî e poêxie do Vixella e sentî parlâ zeneize da ’n Parodi de chinz’anni. E tutto questo aconpagnòu da-a muxica ben çernua do Fabio Casanova.
Stavòtta chi, però, e paròlle no son stæte tante. Intanto pe tradue l’italian spaventapasseri no emmo trovòu atra paròlla che spaventàggio, magara dita spoentàggio da quarchedun. Pöi son in debito da traduçion de luppolo che in zeneize o se ciamma reverdîxe. Tra e varie cöse che l’é stæto mostròu gh’ea anche in færo da stiâ: da notâ che in italian se dixe ferro da stiro e no ferro da stirare, coscì comme in zeneize se dixe cànna da pescâ e in italian canna da pesca. Cöse voei faghe: niatri zeneixi parlemmo coscì!
Alegri!
1 Commento
-
Ciao,Franco.
Stavōta véggo che “coioxitaê” ti ‘a scrivi dao ciù ao meno còmme mi
Poi véggo ‘a paròlla “miâcoi” che mi no éa aviâ a consciderâ còmme “miracoli”,ma, quande maê Mamâ a dixéiiva “quanti miâcoi ” o voéiva dî “quante storie”; invece, a Monterosso, con questa ürtima espresciòn, s’intendéiva “quanti miracoli”.
Anche mî,pe’ tradùe “spaventapasseri” uso “spavéntagio” . Alégri !
lij_Latn lij_Latn lij_Latn kea_Latn ita_Latn unk vec_Latn lij_Latn lij_Latn lij_Latn